Den Vest-Sjællandske Avis, 1830-10-12
Revolutionen i Belgien griber imidlertid meer og mere om sig. Hollænderne have vel endnu Namur i deres Magt; men Commandanten Gen. van Geen er bleven fanget af Bønderne da han kjørte en Tour udenfor Staden. - Fæstningen Mons er som bekiendt faldet i Jnsurgenternes Hænder, da Garnisonen gik over, og General van Hoven og Artillericoberst de la Serras ere bragte som Fanger til Brüssel. - Garnisonen i Ostende og i Niewport have vægret sig ved at giøre Krigstieneste. J den første Stad er det gaaet strækkeligt till: En gammel Marineofficeer, Jean Bataille, traadte i Spidsen for Folket; først giorde Garnisonen et Udfald og mange Borgere bleve saarede og dræbte; men nu deserterede de belgiske Tropper i stor Mængde, hvorpaa de Hollandske maatte paa to Dampskibe tage Flugten til Viis singen. - Revolutionen har udbredet sig over Øst- og Vestflandern. Den store Stad Brügge har nu erklæret sig for Jnsurrectionen. J Gent er vel Staden i Opstand, men Garnisonen holder sig i Castellet. - J Dornik udbrød en Opstand den 28de. Folket angreb Casernen, 600 Mand af Garnisonen deserterede, og Resten trak sig ind i Castellet. - Ogsaa i Mastricht har Folket viist sig uroeligt uagtet den stærke Hollandske Garnison. - Jnsurgenterne have angrebet Castellet i Deudermonde, men ere drevne tilbage med blodige Pander. - Lütticherne have angrebet en Hollandsk Convoi som vilde bringe Levnetsmidler ind i Castellet. Commandanten i Lüttich Greve de Berlaimont havde givet sit Æresord paa at Convoien kunde frit passere; men da den kom ind i Forstaden, saa blev den forræderisk overfaldet og udplyndret; men Eskorten angreb Oprørerne, demonterede deres Artillerie, bemægtigede sig en Verviersk Fane; Major Rypels huggede ind med en Eskadron Curassere og Jnsurgenterne skulle have tabt 800 Md. Jmidlertid gik dog Convoien forloren. - En Trop Jnsurgenter have gjort Angreb paa Hollænderne ved Vilvorde; men bleve drevne tilbage med temmeligt betydeligt Tab af Oberste Sprenger og maatte retirere over Broen ved Lacken. Ogsaa i Mecheln, hvorhen Prins Friderich har forlagt sit Hovedqvarteer, er Stemningen høist urolig; en uhyre Mængde Mennesker forfulgte Prinsen med Raaben indtil han var trukken igiennem Staden; ogsaa der ere 60 Soldater deserterede. Borgerne i Belgien betale enhver Overløber 10 Gylden og 3 Gylden for en Pakke Patroner. - Hollænderne ville nu for det første kunne gaae defensiv tilværks. Prins Friderich saavelsom hans Broder Prinsen af Oranien vare paa en forræderisk Maade lokkede ind i Brussel, og undgik med Møie deres Undergang. Prins Friderich har nu forlagt sit Hovedqvarteer til Antwerpen hvor 400 saarede Soldater ere bragte fra Micheln. Fornemme Engelske Damer ere komne dertil, som havde skiult sig i Brussel i Kielderne, havde klædt sig i deres Tienepigers Dragt, vare endelig krøbne ud paa Gaden, og vare uden at have noget Tøi med sig komne til Fods til Antverpen. Tre hollandske Overofficere, som skulde bringe Depescher til Regieringen, ere faldne i Jnsurgenternes Hænder. General Cort Helligers har med 12 eller som andre sige kun med 6000 Mand nu forenet sig med Prins Frederichs Armee; men havde ondt for at komme igiennem, da alle Landegnene vare i Opstand. - Kongen har afslaget de 40 Petitionaires Ansøgning om at sende en af sine Sønner til en af de sydlige Stæder, for at underhandle med Jnsurgenterne og at udnævne Prinsen af Oranien til Overstatholder i Belgien. - De fleste Medlemmer fra de sydlige Egne have allerede forladt Haag. - Kongen har derpaa ophævet den overordentlige Session ved sin indenlandske Minister, som derved har erklæret at Kongen vil nedsætte en Statscommision, som skal giøre et Udkast til den Forandring i Grundloven, som ere nødvendige for at regulere Forholdenne imellem begge Afdeelinger af Riget og tillige tage Midlerne i Overveielse til at ophielpe Financerne og den offentlige Credit, Sagen skal der paa blive afgjort naar den offentlige Session af Generalstaterne kommer sammen. Kongen vil ikke lade noget Middel være uforsøgt for at gjøre en Ende paa de Ulykker, som have hiemsøgt en Deel af Kongeriget og især for at sikkre den anden Deel derfor. - Commissionen skal især have til Formaal at forskaffe enhver af de store Afdelinger af Kongeriget de fornødne Garantier, mod en overveiende Jndflydelse af den anden Afdeling. - (Regieringen forventer vist imidlertid at store Magter skulle gribe ind i Sagen og giøre Ende paa Uroelighederne. Prins Albrecht af Preussen med sin Gemalinde ere afreiste (Forts.) til Berlin.